./data/phi0914/phi00137/phi0914.phi00137.perseus-lat1.xml
Titus Livius (Livy)
Aemilii proconsulis apud oppidum Lyconem cum Lusitanis sex milia de Romano       exercitu cecidisse,  ceteros paventis intra       vallum compulsos aegre castra defendisse et ad modum fugientium magnis       itineribus in agrum pacatum reductos   haec ex Hispania nuntiata; ex Gallia       legatos Placentinorum et Cremonensium L Aurunculeius praetor in  senatum introduxit   iis querentibus       inopiam colonorum, aliis belli casibus, aliis morbo absumptis quosdam taedio       accolarum Gallorum reliquisse colonias, decrevit senatus, uti C Laelius consul, si ei videretur, sex milia familiarum conscriberet, quae in       eas colonias dividerentur, et ut L Aurunculeius praetor triumviros crearet ad eos colonos deducendos   creati M AtiliusSerranusL ValeriusP  F FlaccusL ValeriusC  F Tappo    haud ita multo post, cum iam consularium       comitiorum appeteret tempus, C Laelius consul ex Gallia Romam rediit   is       non solum ex facto absente se senatus consulto in supplementum Cremonae et       Placentiae colonos scripsit, sed, ut novae coloniae duae in agrum, qui Boiorum       fuisset, deducerentur, et rettulit et auctore eo patres censuerunt